
TUDI STVARSTVO PRIČAKUJE ODREŠENJE!
V središču današnjega bogoslužja je tema o Božji besedi. Prvo berilo jo primerja s podobo dežja, ki prihaja z neba in se ne vrača tja, dokler zemlje ne napoji, ji da rodovitnost in rast, da bi dala seme sejalcu in kruha lačnim. V evangeliju je ponovno govor o Božji besedi, tokrat Jezus uporabi podobo semena; to pade enkrat na kamen, potem med trnje, in slednjič na dobro zemljo, kjer šele daje svoj sad.

Pred nekaj tedni smo že govorili o Božji besedi, o tem, kako jo sprejeti, premišljevati in prenesti v življenje (glej 9. nedelja med letom) in to nam dovoljuje, da pozornost usmerimo na drugo, precej aktualno temo, ki se v triletnem ciklusu pojavi samo ob današnji besedi: to je tema o ekologiji, o varovanju stvarstva. V drugem berilu iz pisma apostola Pavla beremo:

»Stvarstvo je bilo namreč podvrženo ničevosti, in sicer ne po svoji volji, ampak zaradi njega, ki ga je podvrgel, v upanju, da se bo tudi stvarstvo iz suženjstva razpadljivosti rešilo v svobodo slave Božjih otrok. … Celotno stvarstvo vse do zdaj skupno zdihuje in trpi porodne bolečine.«
Vir: Cantalamessa
ŽUPNIJSKA OZNANILA IN JULIJ,  LETA   2026  

POČITNICE - ODDIH; Komaj smo čakali, da vsaj za nekaj časa izklopimo delo, obveznosti, naloge, … in lažje »zadihamo«. Počitnice so čas oddiha, pa tudi hvaležnosti. 

HVALEŽNOST: »Dedi, zakaj si v bolnišnici poljubil babici roko, preden sva se poslovila, ko si ji rekel, ,,kmalu ozdravi,,«?  Tako me je vprašal vnuk, ko sva se vračala z obiska pri babici v bolnišnici. »Veš,« sem začel, »šele tedaj, ko te roke manjkajo in dan za dnem več ne čistijo, perejo, kuhajo in te ljubeče pobožajo po laseh, prav spoznaš njihovo vrednost. Moj poljub babičine roke je znak moje hvaležnosti zanjo!«  (Misel za lepši dan, st.48)

V počitnicah se gotovo ponudi priložnost, da se zahvalimo ženam, mamam, da rečemo HVALA, ker celo leto skrbijo za nas. Naj bo hvala konkretno dejanje in opravimo kakšno delo namesto njih. 


Gospod hvala ti za roke, ki mi strežejo. Daj mi pravočasno spoznati, da ima ljubezen le toliko vrednosti koliko je kdo pripravljen na darovanje. Gospod, vsaka prava ljubezen je odsev tvoje ljubezni. 

V Svetem pismu si nam pokazal svojo ljubezen do izvoljenega ljudstva v podobi ljubezni med možem in ženo.  Zdaj smo mi tvoje izvoljeno ljudstvo. Gospod pomagaj nam, da bo naša ljubezen podoba tvoje ljubezni. (Paul Roth)

Majhna sprememba: Doslej je bilo zvonjenje pri pogrebu v času pogreba, ko se je vršil obred pri grobu. Zadnje čase pa sem pri pogrebu sam in ne morem ob vsem drugem (knjigo, mikrofon, blagoslovljeno vodo, dežnik, če je dež) še vklapljati zvonove. Zato bo pri vsakem pogrebu zvonjenje pet minut pred uro pogreba, (takrat ko grem iz cerkve na pokopališče). Tako bo tudi slišnost boljša, da ni hkrati govorjenje, petje in zvonjenje. 

Kako biti bolj srečen?  PESIMIZEM  -  OPTIMIZEM

»Nisem pesimist. Sem realist. Vse je zanič!« Mnogi ne vedo, kaj v resnici je optimizem. Optimizem ni slepa naivnost. Optimizem ne pomeni, da preprosto rečeš: »Vse je v redu!« Optimizem je drža upanja in zaupanja v Boga. Tudi ko ti gre vse narobe;  optimizem je to, da zaupaš, da obstaja rešitev, čeprav je še ne vidiš in verjameš, da nisem sam. Da priznaš, da je slabo, a hkrati verjameš, da bo boljše. 


PRETIRANO ISKANJE POTRDITVE PRI DRUGIH: Namesto, da bi se osredotočil na to, kar osrečuje tebe, se začneš prilagajati temu, kar osrečuje druge. Če ti je nekaj všeč, njim pa ne, te bodo skušali od tega odvrniti. Svojih življenjskih odločitev pa ne moreš graditi na tem, kaj drugi odobravajo. To je tvoje življenje. Če ga ne živiš zase, ne boš v življenju srečen.


NESPREJEMANJE TEŽAV IN PROBLEMOV: Ni življenja brez težav, zato se jih ne smemo izogibati. Izogibamo se jih zato, ker se nam zdijo preveč naporne in pretežke. A če želiš rasti, se moraš soočiti z nelagodjem. To vključuje tudi to, da ugrizneš v kislo jabolko. Če tega ne storiš, lahko to vodi v nezdrav način soočanja s težavami. Če želiš od življenja več, se ne smeš skrivati. Potrebna sta pogum in aktivnost.


IZOGIBANJE ODGOVORNOSTI: Veliko dobrih stvari v življenju pride z dodatno odgovornostjo. Zakaj bi se potem temu izmikali? Če želiš lepe odnose  z drugimi, moraš sprejeti določene odgovornosti. To pa zahteva trud in žrtve. In ko enkrat dosežeš uspeh, ga moraš vzdrževati, če želiš, da ostane. Vendar brez sprejemanja odgovornosti, to ni mogoče.  


STRAH PRED SPREMBAMI: Spremembe so strašljive, ker ne veš, kaj bo prinesel naslednji korak. A če želiš napredovati, se ne smeš oklepati tega kar imaš zdaj.  Vsaka nova stvar je izziv in  zahteva napor, a boš poplačan, ko boš videl uspeh. Vesel boš, ko vidiš da napreduješ. To velja tudi za duhovna področja.  (Vir: Internet; maj, 2026)      

Vrh obrazca

Dno obrazca

Prošnja:   Učenci 9 razreda OŠ Cirkovce prosijo za star papir, s čimer jim pomagamo pri financiranju njihove valete. Zbirali ga bodo v petek, 17. julija, med 14.00 in 17.00 uro. Veseli bodo, če jim pri tem pomagate in papir nastavite pred svoje domove. Lepo se zahvalijo za vašo podporo in pomoč. 

Za dobro voljo:   
PACIENT leži na operacijski mizi. Njegov zet je kirurg, ki ga mora operirati. Pacient, tast, mu reče: ''Ne bodi vznemirjen. Upoštevaj samo, če bo  operacija spodletela, bo tašča živela pri tebi.''

ŽENA je kot pesem v tujem jeziku. Razumeš je ne, rad jo pa imaš.

''ŠOFERJA bom odpustil,'' je direktor zaupal ženi. ''Že trikrat me je spravil v smrtno nevarnost.'' – žena: ''Daj mu še eno priložnost.''

OZNANILA: 
	dan
	goduje
	sveta  maša  za: 

	 NEDELJA 
12. julij  2026 
	 15. navad. ned.


	7.30    za žive in rajne župljane    
10.00   za +  Marijo Lah obl., Jožefa, Mimiko, starše 

                       Ducman in vse sorodnike     

	 PONEDELJEK
     13. julij
	Henrik,  Hinko
	7.30     za + Marijo Pauman obl., Jerneja in sorod.

	    TOREK

     14. julij
	Bogdan, škof
	7.30     za  2 + Mariji Korošec obl., Ivana, starše Nipič,

                          brata in sorod.

	    SREDA
     15. julij
	Bonoventura, škof
	7.30     za + Stanka Sagadina obl., sina Stanka in 

                      sorodnike 

	   ČETRTEK

    16. julij
	Karmelska Mati Božja
	19.00    za + Antona Peršuha, Peršuhove in 

                       Zafošnikove
             Molitvena ura za duhov. in redov. poklice

	    PETEK

     17. julij
	Aleš, spokornik
	19.00    za + starše Gojčič, Greif, brata Franca in 

                       sorodnike

	   SOBOTA

      18. julij
	Friderk, Miroslav
	19.00    za + Janeza  Dolenca  obl. in Mileno

              Molitvena ura za zakonce in družine

	    NEDELJA
      19. julij


	16.navadna ned.


	7.30      za žive in rajne  župljane   
10.00    za + iz družin: Kaiser, Šprah, Godec, Vidovič 

                       in Bojana



Izdaja: Župnija Cirkovce, Cirkovce 55, 2326 Cirkovce, tel.: 02/792 32 01,  GSM: 031/80 10 98 Janko Strašek, žpk.; www. zupnija-cirkovce.si 

